
asupra propunerii legislative pentru completarea Art.10 alin.4 din Legea Învăţământului nr.84/1995, republicată, cu modificările şi completările ulterioare
(Pl.x. 298/2006)

1. În conformitate cu prevederile art. 95 şi 115 din Regulamentul Camerei Deputaţilor, republicat, cu adresa nr.PL.X.298/18 aprilie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, cu procedură de urgenţă, propunerea legislativă pentru completarea Art.10 alin.4 din Legea Învăţământului nr.84/1995, republicată, cu modificările şi completările ulterioare (Pl.x. 298/2006).

La întocmirea raportului Comisia a avut în vedere avizul primit de la Comisia juridică, de disciplină şi imunităţi şi avizul Consiliului Legislativ.

Propunerea legislativă vizează valorificarea potenţialului şcolar al celor mai capabili copii din mediul rural prin asigurarea accesului la performanţă. Dificultăţile materiale deosebite ale familiilor cu venituri foarte mici din mediul rural constituie o cauză importantă a subrealizării şcolare a copiilor cu posibilităţi intelectuale, personale de excepţie. Mulţi dintre aceşti elevi nu se pot înscrie să urmeze şcoala într-un oraş sau nu se pot înscrie în licee. Atingerea cotelor de performanţă pentru care aceştia au capacităţi înnăscute sau dobândite pot fi asigurate dacă li se creează condiţii de studii şi educaţie corespunzătoare.

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi un număr de 14 deputaţi, din totalul de 27 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Dumitru Miron - secretar de stat, Ministerul Educaţiei şi Cercetării.

4.  Camera Deputaţilor este prima Cameră sesizată.


În urma dezbaterii, în şedinţa din 3 mai 2006, Comisia propune adoptarea propunerii legislative, cu următoarele amendamente:

1. AMENDAMENTE ADMISE

	Nr. crt.
	Text Legea învăţământului nr. 84/1995
	Text propunere legislativă
	Text propus de Comisie
	Motivare

	1.
	    
	Titlul Legii: Lege pentru completarea Art.10 alin. (4) din Legea învăţământului nr. 84/1995 republicată cu modificările şi completările ulterioare
	Titlul Legii: Lege pentru completarea art.10 din Legea învăţământului nr. 84/1995
	

	2.
	---
	      Art. I - Legea Învăţământului nr. 84/1995 republicată în Monitorul Oficial al României, Partea I, nr. 608 din 10 decembrie 1999 cu modificările şi completările ulterioare, se completează după cum urmează:
	        Art. I – După alineatul (4) al articolului 10 din Legea învăţământului nr. 84/1995, republicată în Monitorul Oficial al României Partea I, nr. 606 din 10 decembrie 1999, cu modificările şi completările ulterioare, se introduc patru noi alineate, alin. (41) – (44) cu următorul cuprins:
	

	3.
	Art. 10. – (4) Ministerul Educaţiei Naţionale poate aproba organizarea de unităţi de învăţământ sau de clase constituite din elevi capabili de performanţe.


	   1. Art. 10 alin. 4 se completează cu următoarele alineate noi:
        a) Inspectoratele şcolare judeţene constituie în fiecare an şcolar câte o clasă a V-a cu elevi capabili de performanţă, proveniţi din mediul rural şi din familii cu venituri sub 100 RON/membru de familie;
          b) Selecţia elevilor se face dintre absolvenţii claselor a IV-a, în urma unor teste efectuate de către specialiştii de la Centrele Judeţene de Asistenţă Psihopedagogică şi în baza unei anchete sociale;

         c) Clasele selecţionate vor funcţiona în licee cu performanţe şcolare deosebite, stabilite de Inspectoratul şcolar judeţean;
         d) Elevii selecţionaţi primesc de la Ministerul Educaţiei şi Cercetării o bursă şcolară pentru acoperirea cheltuielilor de cazare, masă şi a celor şcolare, care se stabileşte prin hotărâre a Guvernului.
	   (41)  Inspectoratele şcolare judeţene selecţionează în fiecare an şcolar câte 25 de elevi capabili de performanţă, absolvenţi ai clasei a IV-a, proveniţi din mediul rural, ale căror familii au venituri sub 1/3 din salariul minim pe economie /membru de familie.
   (42)   Selecţia elevilor se face de către specialiştii de la Centrele judeţene de asistenţă psihopedagogică, în baza unei metodologii elaborate de Ministerul Educaţiei şi Cercetării.
   (43)   Elevii selecţionaţi potrivit prevederilor de la alin.   (41)  vor fi şcolarizaţi în unităţi de învăţământ stabilite de Inspectoratul şcolar judeţean.

   (44) Pentru elevii selecţionaţi  se instituie „Bursa şcolară Guvernul României”, acordată prin Ministerul Educaţiei şi Cercetării.  Cuantumul bursei şcolare se stabileşte prin hotărâre a Guvernului, este destinată acoperirii cheltuielilor de cazare, masă şi a celor şcolare, şi se indexează anual.
	

	4.
	---
	         Prezenta lege intră în vigoare cu data de 1 septembrie 2006.
	Art. II - Prezenta lege intră în vigoare la data de 1 octombrie 2006.

